Die Breëbalk-sitarien (Nannocharax macropterus) is 'n varswater vis wat voorkom in die boonste gedeelte van die Zambezirivier en die Okavango- en Kafueriviere. Dit kom ook in die Kasairivier in die Kongorivierstelsel voor. In Engels staan die vis ook bekend as die Broadbar citharine. Die vis het 'n volledige sylyn en die lyf is slank met lang, gepunte vinne. Die kop is gepunt met groot oë. Die vis is deurskynend, lig olyfkleurig aan die bokant en wit aan die onderkant. In die middel van die lyf is 8-9 donker horisontale kolle wat 'n aaneenlopende band vorm. Die vis word 60 mm lank. Die vis verkies, vloeiende water met baie plantegroei van groot riviere. Hulle vreet klein insekte en ongewerweldes vanaf die oppervlakte. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 Günther, A., 1867. New fishes from the Gaboon and Gold Coast. Ann. Mag. Nat. Hist. (Ser. 3) v. 20 (núm. 116): 110-117, Pls.